**UZŅĒMUMA LĪGUMS**

*par caurbraucamo pagalmu remontu Daugavpils pilsētas administratīvajā teritorijā*

Daugavpilī, 2017.gada \_\_\_\_\_.oktobrī

**Daugavpils pilsētas pašvaldības iestāde „Komunālās saimniecības pārvalde”**, vienotais reģistrācijas Nr.90009547852, juridiskā adrese: Saules iela 5A, Daugavpils, LV-5401, (turpmāk – PASŪTĪTĀJS), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**Sabiedrība ar ierobežotu atbildību „DSM Meistari”**, vienotais reģistrācijas Nr.41503068400, juridiskā adrese: Dārza iela 40, Randene, Kalkūnes pag., Daugavpils nov., LV-5449, (turpmāk – IZPILDĪTĀJS), valdes locekļa **Sergeja Azubina** personā, kurš rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkuma komisijas 2017.gada 5.oktobra lēmumu (protokols Nr.4) iepirkumā „Caurbraucamo pagalmu remonts Daugavpils pilsētas administratīvajā teritorijā”, identifikācijas Nr. DPD 2017/131, noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas veikt **caurbraucamo pagalmu remontu Daugavpils pilsētas administratīvajā teritorijā**(turpmāk – Darbs)*.*
2. Līgums stājas spēkā tā parakstīšanas dienā un ir spēkā līdz pilnīgai līguma saistību izpildei.

**II. Līguma izpildes kārtība**

1. Izpildītājs apņemas izpildīt Darbu Līgumā noteiktajā kārtībā, ievērojot tehniskajā specifikācijā (1.pielikums) noteiktos darbu veidus un apjomus, saskaņā ar Izpildītāja iepirkumam iesniegto tehnisko piedāvājumu un veicamo darbu sarakstu (2.pielikums – pretendenta piedāvājuma kopija).
2. Izpildītājam jāizpilda Darbs **12 (divpadsmit)** mēnešu laikā, no līguma noslēgšanas dienas.
3. Pirms Darbu uzsākšanas pušu pilnvarotie pārstāvji apseko darbu vietas klātienē un nosaka katra objekta – starppagalma vietas (turpmāk – Objekts) darba apjomus. Pēc apsekošanas Pušu pārstāvji paraksta katra Objekta “Būves vietas nodošanas – pieņemšanas aktu” (turpmāk – Akts), kuram pievieno Objekta darbu apjomu tāmi (turpmāk – Tāme). Akts un Tāme kļūst par līguma neatņemamu sastāvdaļu.
4. Darbu nodošana notiek saskaņā ar **ikmēneša aktiem par faktiski izpildītajiem darbiem**. Aktam pievieno katrā objektā faktiski izpildīto darbu apjomu tāmi. Nododot pilnībā pabeigtu objektu, Izpildītājs iesniedz aktu par periodiskās uzturēšanas darbu pieņemšanu, kuram pievieno arī specifikācijā noteikto izpilddokumentāciju.
5. Par pieņemšanas – nodošanas gaitā konstatētiem defektiem tiek sastādīts defektu akts. Ja Izpildītājs nepiekrīt defektu aktam, tiek pieaicināts neatkarīgs eksperts.
6. Ar defektu likvidāciju saistīto Darbu nodošana notiek, sastādot papildus pieņemšanas nodošanas aktu un parakstot to abām Pusēm.
7. Visos gadījumos, ja darba gaitā vai pieņemot paveiktos Darbus, Pasūtītājs konstatē trūkumus vai defektus, kurus Izpildītājs atzīst vai kuru esamību apliecina eksperta slēdziens, Izpildītājs tos novērš uz sava rēķina un ar saviem materiāliem **10 (desmit**) dienu laikā pēc paziņojuma saņemšanas.
8. Ja norādītajā laikā Izpildītājs trūkumus nav novērsis, Pasūtītājs ir tiesīgs tos novērst uz sava rēķina un pieprasīt Izpildītājam kompensāciju vai ieturēt no Līguma nodrošinājuma summas, ja tāda ir iemaksāta.

**III. Līguma summa**

1. Līguma summa ir **EUR 142 807,00(viens simts četrdesmit divi tūkstoši astoņi simti septiņi *euro* un 00 centi)** bez pievienotās vērtības nodokļa (PVN), PVN 21% EUR 29 989,47(divdesmit deviņi tūkstoši deviņi simti astoņdesmit deviņi *euro* un 47 centi), kopējā Līguma summa ir EUR 172 796,47(viens simts septiņdesmit divi tūkstoši septiņi simti deviņdesmit seši *euro* un 47 centi).
2. Līguma summa ietver visas Darbu kvalitatīvai izpildei nepieciešamās materiālu, piegāžu, transporta, administratīvās u.c. tiešās un netiešās izmaksas.
3. Pretendenta piedāvājumā noteiktās darba vienību izmaksas tiek noteiktas nemainīgas uz visu Līguma darbības termiņu.
4. Pasūtītājam nav pienākums pasūtīt visu tehniskajā specifikācijā noteikto darbu apjomu vai iztērēt visu līguma summu.
5. Pasūtītājs, nemainot līguma kopējo summu un piedāvājumā noteiktās darba vienību izmaksas, ir tiesīgs vienas darbu apjomu saraksta pozīcijas ietvaros neizlietotos naudas līdzekļus novirzīt citas darba apjomu saraksta pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi. Šī punkta kārtībā izdarīto grozījumu kopējā vērtība nedrīkst pārsniegt 15 % (piecpadsmit procentus) no kopējās līguma summas. Grozījumus izdara ar darba apjomu izmaiņu aktu.

**IV. Norēķinu kārtība**

1. Pasūtītāja norēķini ar Izpildītāju par faktiski izpildītajiem Darbiem tiek veikti **divas reizes mēnesī** atbilstoši faktiski izpildīto būvdarbu apjomam, sekojošā kārtībā:
	1. avansa samaksa netiek paredzēta;
	2. Izpildītājs iesniedz Līguma 6.punktā noteikto aktu izvērtēšanai Pasūtītājam līdz divām reizēm mēnesī;
	3. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam, tāpat pārbauda izmaksu atbilstību tehniskajā piedāvājumā noteiktajām vienību izmaksām un paveikto darbu kvalitāti. Pēc akta pārbaudes Pasūtītāja pārstāvis vai nu paraksta aktu, vai rīkojas Līguma 7. – 10. punktā noteiktajā kārtībā.
	4. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam, ieskaitot tā bankas kontā, summu, kas sastāv no savstarpēji apstiprinātajā aktā norādīto faktiski izpildīto Darbu kopsummas.

**V. Līdzēju saistības**

1. **Izpildītājs apņemas:**
	1. veikt Darbu izpildi Līgumā paredzētajā termiņā, apjomā un kvalitātē atbilstoši visiem spēkā esošajiem normatīvajiem aktiem un instrukcijām, kas attiecināmi uz Līgumā noteikto Darbu izpildi.
	2. ievērot darba drošības, elektrodrošības, satiksmes drošības, vides aizsardzības, kā arī citu normatīvo aktu prasības Darbu izpildes procesā.
	3. nodrošināt tīrību būvdarbu izpildes vietā, nodrošināt radīto atkritumu savākšanu un izvešanu;
	4. Līguma izpildē iesaistīt iepirkuma piedāvājumā norādīto ceļu būvdarbu vadītāju **Nikolaju Safonovu, sert.Nr.4-01630**.
	5. Nodrošināt savu līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.
	6. uz sava rēķina piegādāt materiālus un iekārtas, kas nepieciešamas Darbu izpildei.
	7. katra mēneša beigās sagatavot aktu par izpildītiem Darbiem un iesniegt Pasūtītājam.
2. Izpildītājs ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” noteiktās  projekta vadītāja funkcijas. Pretendents piesaista līguma izpildei kvalificētu darba aizsardzības koordinatoru.
3. Izpildītājs uzņemas atbildību par zaudējumiem, kuri nodarīti Pasūtītājam un/vai trešajām personām sakarā ar šī Līguma noteikumu pārkāpumu, ja Izpildītājs vai apakšuzņēmējs tajos vainojams.
4. Pasūtītājs apņemas:
	1. veikt Izpildītāja kvalitatīvi izpildītu Darbu pieņemšanu;
	2. veikt samaksu par kvalitatīvi un laikā izpildītiem Darbiem šajā Līgumā noteiktajos termiņos un kārtībā;
	3. nodrošināt apstākļus Līguma sekmīgai un kvalitatīvai izpildei, tajā skaitā nodrošināt visas ar līguma izpildi nepieciešamās informācijas saņemšanu.
5. Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
6. Pasūtītājam ir arī citas šajā līgumā un normatīvajos aktos noteiktās tiesības.

**VI. Līdzēju atbildība**

1. Līdzēji ir atbildīgi saskaņā ar šo Līgumu un spēkā esošajiem normatīvajiem aktiem.
2. Ja Pasūtītājs neveic šajā Līgumā noteiktos maksājumus, tad Pasūtītājs maksā Izpildītājam līgumsodu **0,1 % (nulle komats viena procenta)** apmērā no kavētā maksājuma summas par katru nokavēto maksājumu dienu, bet ne vairāk par 10% (desmit procentiem) no kopējās Līguma summas.
3. Ja Izpildītājs neuzsāk līguma izpildi mēneša laikā no līguma spēkā stāšanās dienas, Izpildītājs maksā Pasūtītājam līgumsodu **0,1 % (nulle komats viena procenta)** apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas. Līgumsodu var ieturēt no Līguma nodrošinājuma summas.
4. Ja Izpildītājs bez pamatota iemesla pārtrauc būvniecības darbus uz vairāk kā 5 (piecām) darba dienām konkrētā objektā (ceļa vai ielas posmā), kurā uzsācis līguma izpildi (veicis esošā seguma demontāžu pilnībā vai daļēji), Izpildītājs maksā Pasūtītājam līgumsodu **0,1 % (nulle komats viena procenta)** apmērā no objekta būvdarbu vērtības par katru kavējuma dienu, bet ne vairāk par 10% (desmit procentiem) no kopējās objekta būvdarbu vērtības. Līgumsodu var ieturēt no Līguma nodrošinājuma summas.
5. Par Līgumā noteiktā Darbu izpildes gala termiņa kavējumu Pasūtītājs ietur līgumsodu **0,5 % (nulle komats piecu procentu)** apmērā no šī Līguma summas, par katru nokavēto izpildes dienu, bet ne vairāk par 10% no kopējās Līguma summas. Līgumsodu var ieturēt no Līguma nodrošinājuma summas*.*
6. Līgumsoda kopējā summa, kas saistīta ar līguma izpildes termiņa kavējumiem, nedrīkst pārsniegt 10 % no kopējās līguma summas*.*
7. Ja Izpildītājs neveic defektu novēršanu, par kuriem tam paziņots Līgumā norādītajā termiņā, Izpildītājs maksā Pasūtītājam līgumsodu **0,1% (nulle komats viena procenta)** apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas. Līgumsodu var ieturēt no Līguma nodrošinājuma summas*.*
8. Par Līguma saistību izpildes garantijas iesniegšanas termiņa kavējumu, Izpildītājs maksā Pasūtītājam līgumsodu **0,05%** apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas

**VII. Apakšuzņēmēju un personāla nomaiņas kārtība**

1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3. Izpildītājs ir atbildīgs par pakalpojumiem, ko veic tā apakšuzņēmēji un apakšuzņēmēju apakšuzņēmēji.

**VIII. Garantijas**

1. Izpildītājs garantē visu Darbu izpildi atbilstoši Līguma un Latvijā spēkā esošo normatīvo aktu un būvnormatīvu prasībām.
2. Izpildītājs garantē organizēt un veikt valsts standartiem atbilstošu materiālu piegādes u.c. darbības, kas nepieciešamas šajā Līgumā paredzēto Darbu izpildei.
3. Izpildītājs dod izpildītajiem Darbiem objektā **5 (piecu) gadu garantiju***.*
4. Garantijas laiks tiek rēķināts no pieņemšanas - nodošanas akta parakstīšanas dienas par attiecīgā Objekta pilnīgu pabeigšanu.
5. Garantijas ietvaros Izpildītājs novērš ekspluatācijas laikā konstatētos Darbu defektus **10 (desmit) darba** dienu laikā no brīža, kad Izpildītājs saņēmis informāciju no Pasūtītāja par radušos defektu.
6. Ja ekspluatācijas laikā konstatēto defektu novēršanai objektīvi nepieciešams ilgāks laiks par 10 darba dienām, tad Pasūtītājs ar Izpildītāju **3 (trīs)** darba dienu laikā no brīža, kad Izpildītājs saņēmis informāciju par konstatēto defektu, sastāda rakstisku vienošanos par defektu novēršanas kārtību un termiņiem.

**IX. Vienpusēja atkāpšanās no līguma izpildes**

1. Izpildītājam ir tiesības vienpusēji atkāpties no Līguma izpildes, ja Pasūtītājs bez pamatota iemesla neveic Līgumā noteiktos maksājumus un parāda summa sasniedz 10% no Līguma summas.
2. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, šādos gadījumos:
	1. Darbs, saskaņā ar speciālista vai eksperta slēdzienu, tiek pildīts nekvalitatīvi, pārkāpjot šī Līguma noteikumus, standartus, ceļu specifikācijas, pielietojot neatbilstošas kvalitātes materiālus u.c.;
	2. Izpildītājs mēneša laikā no līguma spēkā stāšanās dienas, nav uzsācis līguma izpildi nevienā no objektiem.
	3. Izpildītājs bez pamatota iemesla pārtrauc būvniecības darbus uz vairāk kā 5 (piecām) kalendārajām dienām konkrētā objektā, kurā uzsācis līguma izpildi (izņemot gadījumus, ja līguma izpildi pamatoti kavē klimatiskie apstākļi, un darbu pārtraukšana rakstiski saskaņota ar Pasūtītāju).
	4. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.
3. Ikviena puse neatlīdzinot zaudējumus, ir tiesīga vienpusēji atkāpties no līguma izpildes, brīdinot par to otru pusi divus mēnešus iepriekš.
4. Ja Līgums tiek izbeigts pēc Pasūtītāja iniciatīvas, Izpildītājs nekavējoties pēc attiecīga paziņojuma saņemšanas pārtrauc darbu, sastāda paveikto darbu nodošanas-pieņemšanas aktu, un, ja atsevišķi Darbi ir uzsākti, bet nav pabeigti, - atstāj darbavietu drošībā un kārtībā. Pasūtītājs apmaksā Izpildītājam kvalitatīvi izpildīto Darbu. Pasūtītājs neatlīdzina Izpildītājam nekādus zaudējumus, kas saistīti ar vienpusēju atkāpšanos no līguma izpildes.

**X. Līguma grozīšana**

1. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām.
2. Būtiski Līguma grozījumi ir pieļaujami Publisko iepirkumu likumā tieši noteiktajos gadījumos un kārtībā.

**XI. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma Līguma izpildes garantiju Pasūtītājs var izmantot to defektu novēršanai, kurus Līguma izpildītājs nenovērš Līguma izpildes laikā, līgumsoda ieturēšanai, gadījumā, ja Līguma izpildītājs termiņā neiesniedz garantijas perioda garantiju vai atsakās izpildīt līgumu. Līguma saistību izpildes garantijas termiņš ir 12 mēneši.
2. Izpildītājs, ne vēlāk kā **5 (piecu)** dienu laikā pirms Līguma darbības termiņa beigām, iesniedz Pasūtītājam bankas vai apdrošināšanas sabiedrības izsniegtu neatsaucamu **Līguma garantijas perioda garantiju** **uz 5 (pieciem) gadiem 10 % (desmit procentu)** apmērā no Līgumcenas bez PVN. Garantiju var iemaksāt arī Pasūtītāja Līgumā norādītajā bankas norēķinu kontā ar attiecīgu atzīmi. Garantijas perioda garantiju Pasūtītājs var izmantot to garantijas periodā atklāto defektu novēršanai, kuru novēršanu Izpildītājs atsakās veikt, vai vairāk par desmit darba dienām novilcina to novēršanu.
3. Līguma nodrošinājuma garantijas oriģinālu Pasūtītājs atgriež Izpildītājam mēneša laikā pēc tās termiņa iztecējuma.

**XII. Nepārvarama vara**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā no to iestāšanās dienas par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**XIII. Noslēguma jautājumi**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Pasūtītājs ir tiesīgs ar tiem rīkoties nepārkāpjot spēkā esošo normatīvo aktu prasības.
3. Līdzēju strīdi, kas rodas būvdarbu un materiālu kvalitātes novērtēšanā būvdarbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Līdzējs, kurš saskaņā ar ekspertīzes slēdzienu ir vainojams. Ja ekspertīze nekonstatē pārkāpumus, ekspertīzes izdevumus sedz Līdzējs, kurš ekspertīzi ierosinājis.
4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 10 (desmit) darba dienu laikā. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
6. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
7. Šis Līgums ir sastādīts uz 7 (septiņām) lapām 2 (divos) eksemplāros ar pielikumiem, pavisam uz 47 (četrdesmit septiņām) lapām pa vienam eksemplāram katrai Pusei, ar vienādu juridisku spēku.

**XIV. Pušu atbildīgās personas**

1. no Pasūtītāja puses:

|  |  |
| --- | --- |
| Vārds, uzvārds: | **Artūrs Džeriņš** |
| Amats | Vadītāja vietnieks |
| Tālrunis:E-pasta adrese: | 28356815arturs.dzerins@daugavpils.lv |
|  |

1. no Izpildītāja puses:

|  |  |
| --- | --- |
| Vārds, uzvārds: | **Nikolajs Safonovs** |
| Amats | Būvdarbu vadītājs |
| Tālrunis: | 29329888 |
| E-pasta adrese: | dsm@dsm.lv  |

1. Pušu atbildīgās personas ir atbildīgas par Līguma izpildes savlaicīgu un kvalitatīvu uzraudzīšanu.
2. Pielikumā:
	1. Specifikācija uz 2 lp;
	2. Pretendenta piedāvājuma kopija uz 38 lp (cauršūta kopā ar līgumu).

**XV. Līdzēju rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401AS SWEDBANK, HABALV22, LV69HABA0001402041250Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA „DSM Meistari”**reģ.Nr.41503068400Dārza iela 40, Randene, Kalkūnes pagasts, Daugavpils novads, LV- 5449AS “Citadele banka”, kods PARXLV22,n/k LV74PARX0016207750001Valdes loceklisS.Azubins\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Pielikums

Uzņēmuma līgumam par caurbraucamo pagalmu remontu
Daugavpils pilsētas administratīvajā teritorijā

**TEHNISKĀ SPECIFIKĀCIJA**

1. **Uzdevums:** veikt Caurbraucamo pagalmu remontu, Daugavpils pilsētas administratīvajā teritorijā.

**2. Darba apjomi:**

|  |  |  |  |
| --- | --- | --- | --- |
| Nr.p.k. | Darbu nosaukums | Mērvienība | Daudzums (viena vienība) |
|  | Asfalta seguma izlīdzinošā frēzēšana | m2 | 5000 |
|  | Ceļa zīmes ar balstu demontāža un transportēšana uz atbērtni | gab. | 15 |
|  | Krūmu zāģēšana ar celmu laušanu un utilizāciju | m2 | 400 |
|  | Koku zāģēšana un transportēšana uz pasūtītāja atbērtni, celmu laušanu un utilizāciju | gab. | 15 |
|  | Seguma gruntēšana | m2 | 600 |
|  | Betona apmaļu CA 100.30.15 nojaukšana un utilizācija | m | 700 |
|  | Betona apmaļu CA 100.20.8 nojaukšana un utilizācija | m | 700 |
|  | Betona apmaļu 300.30.15 ar stiegrojumu(3m) nojaukšana un utilizācija | gab. | 700 |
|  | Betona apmaļu CA100.30.15 uzstādīšana uz šķembu pamata, tai skaitā slīpas, nostiprinot ar betonu C30/37,. | m | 1000 |
|  | Betona apmaļu CA100.22.15 uzstādīšana uz šķembu pamata, nostiprinot ar betonu C30/37 | m | 300 |
|  | Betona apmaļu CA 100.20.8 uzstādīšana uz šķembu pamata, nostiprinot ar betonu C30/37 | m | 1000 |
|  | Dolomīta materiāla maisījuma pamata nesošās kārtas būvniecība/remonts, dolomīta šķembu maisījums 0/45, h=15cm | m2 | 5000 |
|  | Karstā asfalta izlīdzinošās kārtas būvniecība, ACsurf 16 (70/100) | tn | 200 |
|  |  |  |  |
|  | Karstā asfalta dilumkārtas būvniecība, ACsurf 8 h=4cm (70/100) | m2 | 2500 |
|  | Karstā asfalta dilumkārtas būvniecība, ACsurf 11 h=4cm (70/100) | m2 | 5000 |
|  | Esošo aku vāku nomaiņa uz peldošā tipa vākiem (40t) un regulēšana projektētā seguma līmenī (nepieciešamības gadījumā izbūvējot jaunas aku pārsedzes, aku grodus un betona gredzenus), aku vāks ar betona virsmu (čuguna/betona vāks) | gab. | 30 |
|  | Lūkas pārsedzes uzstādīšana/nomaiņa | gab. | 20 |
|  | PP kanalizācijas caurules OD250mm (8kN/m2) izbūve būvgrāvī, ieskaitot izlīdzinošo kārtu, apbērumu, tranšejas rakšanu/aizbēršanu un visas pārbaudes. Dziļums līdz 2.0m | m | 70 |
|  | Saliekamā dz/betona grodu aka d1500, dziļums: 1.5-2.0m | gab. | 10 |
|  | Saliekamā dz/betona grodu aka d1500, dziļums: 2.0-2.5m | gab. | 10 |
|  | Pieslēgums esošai lietus ūdens kanalizācijai Dn 250 esošā kanalizācijas akā | vieta. | 10 |
|  | Teleskopiskas PEH lietus ūdeņu gūlijas PP cauruļu sistēmām - ieskaitot visus rakšanas darbus, visu cauruļu pievienojumus, aku aprīkojumu, lūku ar kantainām ķeta restēm DN500 (400 kN), ar nostādināšanas daļu 0.60m, kā arī pārbaudes. | gab. | 10 |
|  | Saliekamā dzelzsbetona grodu filtrācijas akas DN1500mm izbūve (dziļums līdz 2,0m), ieskaitot visus rakšanas-aizberšanas darbus, dubultu hidroizolāciju, akas aprīkojumu, "peldošā" tipa akas vāku (RESTE) d700mm, 250kN ar enģi un pašfiksējošo mehānismu, ar filtrējošo daļu min.1.0m, aizpildīto ar šķ.maisījumu fr.40/70, dziļums līdz 2.0m | gab. | 10 |
|  | Esošo sakaru kabeļu aizsardzība ar dalītām aizsargcaurulēm ø110 | m | 100 |
|  | Teritorijas planēšana un apzaļumošana ar augu zemi, apsējot ar zāl.seklām, h = 10cm | m2 | 1000 |
|  | Cinkoto metāla balstu uzstādīšana | gab. | 15 |
|  | Ceļa zīmes uzstādīšana | gab. | 15 |

**3. Īpašie noteikumi:**

3.1. Piedāvājuma tāmēm jāatbilst LBN 501-17 “Būvizmaksu noteikšanas kārtība”;

3.2. Samaksa tiks veikta saskaņā ar līgumu un **tikai** ievērojot **3.3.** un **3.4.** tehniskās specifikācijas punktus.

3.3. Pirms uzsākt darbus, izpildītājam ir jāparaksta „Būves[vietas nodošanas - pieņemšanas akts periodiskās uzturēšanas darbiem](http://lvceli.lv/files/veidlapas%20buvdarbu%20izpilditajiem/buves_vieta_per_uzt2.doc)”.

3.4. Nododot caurbraucamo pagalmu posmu pēc pabeigtiem darbiem, izpildītājam ir janodot „[Akts](http://lvceli.lv/files/veidlapas%20buvdarbu%20izpilditajiem/nod_pien_%20akts_period2010.doc) par darbu pieņemšanu” un būvdarbu žurnālu (**titullapa**, **saturs**, galvenie dati - būvdarbu žurnāla daļa Nr.1,ar būvdarbu izpildi atbildīgie inženiertehniskie darbinieki būvdarbu žurnāla daļa Nr. 2, [būvdarbu](http://lvceli.lv/files/buvdarbu%20zurnals/buvdarbu%20dienas%20izpilde.doc) dienas izpilde būvdarbu žurnāla daļa Nr. 5a, segto darbu pieņemšanas akts, izpilddokumentācija un izpildshēmas, ([www.lvceli.lv-](http://www.lvceli.lv-)> veidlapas darbu izpildītājiem).

3.5. Visus nepieciešamos dokumentus, kuri ir nepieciešami 3.2., 3.3. un 3.4. punktu nosacījumu izpildei sagatavo izpildītājs;

3.6. Veikt darbus un pielietojot materiālus atbilstoši „Ceļu specifikācijas 2017”;

3.7. Veicot darbus jāievēro 2010. gada 09.marta MK Noteikumus Nr.224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli, Ministru kabineta 2014.gada 19.augusta noteikumi Nr.500 „Vispārīgos būvnoteikumus” un „Būvniecības likums”.

3.8 Rakšanas atļauju ir jāizņem būvuzņēmējam saskaņa ar Daugavpils pilsētas teritorijas saistošiem noteikumiem Nr. 23 „Inženierkomunikāciju un transporta būvju aizsardzības noteikumi” no 2013.gada 10.oktobrī.

3.9 Atgūtais materiāls, aku vāki un lietus gūlijas (režģis), grunts, grants, šķembas, safrēzētais asfalts, esošā apgaismojuma instalācija u.c. ir pašvaldības īpašums, kuru pēc demontāžas ir jānodod uz norādīto vietu pēc pasūtītāja pieprasījuma.

3.10 Aku vāku (čuguna/betona vaks) piemērs: <http://www.kanalschachtdeckel.de/>, , <http://www.goebelabdeckung.de/> ;

3.11. Minimāla asfaltbetona masas temperatūra iestrādes laikā nedrīkst būt zemāka par 140 C, atbilstoši „Ceļu specifikācijas 2017”;

3.12. Transportēšana termokonteineros, nepieļaujot asfaltbetona masas segregāciju un temperatūras samazināšanos.

3.13. Satiksmes organizācijas shēmas un ceļa zīmju uzstādīšanu norādītajos ceļa posmos būvdarbu laikā ir jāizstrādā un nodrošina ceļa zīmju uzstādīšanu būvuzņēmējam, kā arī saskaņot darbus ar blakus esošiem tīklu īpašniekiem.

**4. Darbu izpildes termiņš:** 12 mēneši.

**5. Garantijas laiks:** 5 gadi.

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA „DSM Meistari”**Valdes loceklisS.Azubins\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |